62. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.17738/1523 της 11/25 Νοεμ. 1975 (ΦΕΚ Β΄ 1384) Περί καθορισμού των όρων και διατυπώσεων, καθ’ ους επιτρέπεται η εισαγωγή εκκοκκισμένου βάμβακος, παρ’ εγχωρίων βιομηχανιών νηματουργίας ή κλωστοϋφαντουργίας, επί τη καταβολή των υπό το εδάφ. Β΄ της κλάσεως 55.01 Σημειώσεως, προβλεπομένων δασμών. Έχοντες υπ' όψει:α)Την υπό το εδάφιον Β΄ της κλάσεως 55.01 του εν ισχύϊ Τελωνειακού Δασμολογίου Εισαγωγής Σημείωσιν, β)Την από 4.8.1975 αίτησιν της Ενώσεως Βιομηχάνων βαμβακουργών Ελλάδος και γ)Σχετικήν εισήγησιν της υπηρεσίας, αποφασίζομεν: Άρθρον 1. Δια την παράδοσιν, επί τη καταβολή του δασμού της υπό το εδάφιον Β της κλάσεως 55.01 Σημειώσεως, του εισαγομένου εκκοκκισμένου βάμβακος υπό των ανεγνωρισμένων βιομηχανιών νηματουργίας ή κλωστοϋφαντουργίας, ίνα χρησιμοποιηθή αποκλειστικώς υπ’ αυτών προς κάλυψιν αναγκών της παραγωγής των, δέον να συντρέχουν αι ακόλουθοι προϋποθέσεις: α)Ο εισαγωγεύς δέον να προσκομίση εις την Τελωνειακήν Αρχήν, μέσω της οποίας θέλει ενεργηθή η εισαγωγή του ανωτέρω εκκοκκισμένου βάμβακος, βεβαίωσιν του Υπουργείου Βιομηχανίας, δι’ ης να βεβαιώνται, ότι ούτος τυγχάνει ανεγνωρισμένος βιομήχανος νηματουργίας ή κλωστοϋφαντουργίας, ως και αι ανάγκαι αυτού εις βάμβακα δια περίοδον ενός έτους. β)Να κατατίθεται υπό της βιομηχανίας υπεύθυνος δήλωσις, περί της χρησιμοποιήσεως του, υπό το καθεστώς της παρούσης, παραλαμβανομένου εκκοκκισμένου βάμβακος, αποκλειστικώς δι’ ον σκοπόν προβλέπει η ως άνω Σημείωσις και προς τους δια της παρούσης αποφάσεως καθοριζομένους όρους, αποκλειομένης πάσης εις ετέραν χρήσιν διαθέσεώς των, άνευ προηγουμένης αδείας της Τελωνειακής Αρχής και καταβολής της υπ’ αυτών αναλογούσης διαφοράς δασμών και λοιπών φόρων. Εις την υπεύθυνον ταύτην δήλωσιν δέον να αναφέρηται και ο τρόπος εναποθέσεως του εν λόγω εκκοκκισμένου βάμβακος. γ)Να παρέχηται προ πάσης παραλαβής υπό της βιομηχανίας αξιόχρεως προσωπική εγγύησις τρίτου, καλύπτουσα την διαφοράν των δασμών και λοιπών φόρων, μεταξύ των καταβληθέντων και των τοιούτων του εδαφίου Β΄ της κλάσεως 55.01. Άρθρον 2. Οι κατά τ’ ανωτέρω δικαιούμενοι να εισάγουν εκκοκκισμένον βάμβακα υποχρεούνται: 1.Να τηρούν βιβλίον ηριθμημένον κατά σελίδα, μονογεγραμμένον καθ’ έκαστον φύλλον υπό της αρμοδίας Τελωνειακής Αρχής και φέρον εις την τελευταίαν σελίδα αυτού Πράξιν της αυτής Τελωνειακής Αρχής, μνημονεύουσαν τον αριθμόν των σελίδων και τον σκοπόν της χρησιμοποιήσεώς του, εν ω, δέον να εγγράφουν ανελλιπώς και άνευ διακοπών ή διαγραφών και ξεσμάτων: α)Τας εκάστοτε εισαγομένας, υπό το καθεστώς της παρούσης ποσότητας εκκοκκισμένου βάμβακος, κατά βάρος και αξίαν, κεχωρισμένως κατά διασάφησιν εισαγωγής, μετά μνείας του αριθμού και της χρονολογίας ταύτης. Οσάκις η δικαιούχος βιομηχανία νηματουργίας ή κλωστοϋφαντουργίας χρησιμοποιεί πλην του εκ του εξωτερικού εισαγομένου βάμβακος και όμοιον εγχωρίου παραγωγής εκ της ελευθέρας αγοράς, υποχρεούται να εγγράφη εις το ανωτέρω βιβλίον κεχωρισμένως και τας ποσότητας ταύτας, μετά μνείας του αριθμού και της χρονολογίας εκδόσεως των κατά τον Κώδικα Φορολογικών Στοιχείων εκδιδομένων τιμολογίων αγοράς τούτων. β)Τας εκάστοτε, εκ του δηλωθέντος χώρου εναποθέσεως, παραλαμβανομένας εξ εκάστης κατηγορίας και μερίδος ποσότητας βάμβακος προς νηματοποίησιν, μετ’ αναγραφής του εκδιδομένου δελτίου παραλαβής, εφ’ ου αναγράφεται η ένδειξις της προελεύσεως του βάμβακος εκ του εξωτερικού ή εκ του εσωτερικού. γ)Τας παραγομένας κατά περίπτωσιν εκ της επεξεργασίας του παραλαμβανομένου βάμβακος ποσότητος νημάτων μετά μνείας του αριθμού και της ημερομηνίας του δελτίου παραγωγής. Το κατά τ’ ανωτέρω βιβλίον, αντικαθίσταται υπό των παρά της βιομηχανίας τηρουμένων επισήμων κατά νόμον βιβλίων αποθηκών, ως και υπό του κατά το άρθρον 22 του Κώδικος Φορολογικών Στοιχείων τηρουμένου βιβλίου παραγωγής-κοστολογίου ή εξ αμφοτέρων, εφ’ όσον, εν αυτοίς και εις ιδιαιτέρας μερίδας δύναται να περιληφθούν άπαντα τα ανωτέρω αναφερόμενα στοιχεία. 2.Εντός μηνός από της λήξεως εκάστου εξαμήνου, αι ως άνω βιομηχανίαι συντάσσουν και υποβάλλουν εις το αρμόδιον Τελωνείον εισαγωγής κατάστασιν λαμβανομένην εκ των κατά τ’ ανωτέρω τηρουμένων επισήμων βιβλίων, εμφαίνουσα άπασαν την κατά το λήξαν εξάμηνον κίνησιν του εργοστασίου των, συμφώνως προς τα στοιχεία α, β και γ της παραγράφου 1 του παρόντος άρθρου. 3.Ωσαύτως, ομοία ως άνω κατάστασις συντάσσεται και υποβάλλεται και κατά το ενδιάμεσον του εξαμήνου διάστημα, εάν το εργοστάσιον παύση λειτουργούν και δη εντός από της αναστολής των εργασιών του. Άρθρον 3. 1.Η Τελωνειακή Αρχή, επί τη βάσει της κατά το προηγούμενον άρθρον υποβαλλομένης καταστάσεως εν αντιπαραβολή προς τα εις χείρας της ευρισκόμενα σχετικά στοιχεία, ως και προς τα επίσημα βιβλία της επιχειρήσεως, ή εν περιπτώσει μη υποβολής καταστάσεως, επί τη βάσει παντός υπάρχοντος στοιχείου, προβαίνει εις τον έλεγχον της, συμφώνως προς τα ανωτέρω χρησιμοποιήσεως του εκκοκκισμένου βάμβακος. 2.Οσάκις εκ του ελέγχου διαπιστούται, ότι αι βάσει της παρούσης παραλαμβανόμεναι ποσότητες βάμβακος εχρησιμοποιήθησαν εν όλω ή εν μέρει δια την παραγωγήν νημάτων, λύεται δια πράξεως της Τελωνειακής Αρχής ανάλογον μέρος της κατατεθείσης εγγυήσεως. 3.Εάν αντιθέτως, εκ του διενεργηθέντος ελέγχου ήθελεν εξακριβωθή, ότι αι ποσότητες αύται του βάμβακος δεν εχρησιμοποιήθησαν εν όλω ή εν μέρει δι’ ον σκοπόν παρελήφθησαν, η Τελωνειακή Αρχή προσδιορίζει δια πράξεώς της την μη νομίμως χρησιμοποιηθείσαν ποσότητα και προσκαλεί την ενδιαφερομένην βιομηχανίαν να καταβάλη την εις ταύτην αναλογούσαν διαφοράν δασμών και λοιπών φόρων μεταξύ των καταβληθέντων και των ακεραίων δασμών της κλάσεως 55.01 Β. Εν περιπτώσει μη καταβολής των εν λόγω δασμών και λοιπών φόρων εντός πενθημέρου από της προσκλήσεως, επιδιώκεται η κατά τον Κ.Ε.Δ.Ε. είσπραξις των παρά του πρωτοφειλέτου και του εγγυητού. 4.Ανεξαρτήτως της κατά την προηγουμένην παράγραφον καταβολής της οφειλομένης διαφοράς δασμών και λοιπών φόρων, επιφυλάσσεται και η δίωξις κατά τας περί λαθρεμπορίας διατάξεις, του άρθρου 100 κ.επ. του Τελωνειακού Κώδικος, εφ’ όσον συντρέχει προς τούτο περίπτωσις. (Μετά την σελ. 226,50) Σελ. 226,501 Τεύχος 599-Σελ. 77 - 436 Επιβολή Τελωνιακών Δασμών 30.Β.β.62 5.Εις την Τελωνειακήν Αρχήν επιφυλλάσσεται το δικαίωμα της διενεργείας ελέγχου, προς διαπίστωσιν της υπάρξεως των εν τη κατοχή της βιομηχανίας ποσοτήτων βάμβακος εις τον παρ’ αυτής δηλωθέντα χώρον, οσάκις κρίνεται τούτο παρ’ αυτής αναγκαίον, ότε εν περιπτώσει μη ανευρέσεως εφαρμόζονται αναλόγως τα εν τοις ανωτέρω παραγράφοις 3 και 4 οριζόμενα. Άρθρον 4. 1.Η εισαγωγή του περί ου η παρούσα απόφασις βάμβακος επιτρέπεται δια παντός Τελωνείου Εισαγωγής, εφ’ όσον τούτο έχει κατά τας κειμένας διατάξεις, αρμοδιότητα προς τελωνισμόν, επί τη τηρήσει των διατυπώσεων της υπ’ αριθμ. Ε.6152/123/16. 6.73 ημετέρας αποφάσεως. 2.Αρμοδία Τελωνειακή Αρχή, δια τον έλεγχον της νομίμου χρησιμοποιήσεως του κατά τ’ ανωτέρω παραδιδομένου εκκοκκισμένου βάμβακος και την εφαρμογήν γενικώς της παρούσης, είναι η Τελωνειακή Αρχή, εις την χωρικήν δικαιοδοσίαν της οποίας ευρίσκεται το εργοστάσιον της βιομηχανίας ταύτης, προκειμένου δε περί εργοστασίου κειμένου εις την περιοχήν της τέως Διοκήσεως Πρωτευούσης, το Ζ΄ Τελωνείον Πειραιώς, κατά τα εν τη υπ’ αριθμ. Π.6347/14.6.67 αποφάσει ημών ειδικώτερον οριζόμενα. Άρθρον 5. Η ισχύς της παρούσης, δι’ ης καταργείται η υπ’ αριθμ. Δ.5602/1196/10.9.74 (ΦΕΚ 892/74 τ.Β΄) απόφασις ημών, άρχεται από της δημοσιεύσεώς της εις την Εφημερίδα της Κυβερνήσεως. 